

**ΒΟΥΛΗ ΤΩΝ ΕΛΛΗΝΩΝ**

ΦΙΛΙΠΠΟΣ ΦΟΡΤΩΜΑΣ

Βουλευτής Κυκλάδων – ΝΕΑ ΔΗΜΟΚΡΑΤΙΑ

**Σύρος, 01 Φεβρουαρίου2023**

**Φίλιππος Φόρτωμας: Να αντιμετωπιστεί η έλλειψη εποχιακών υπαλλήλων**

Το πρόβλημα που δημιουργεί η έλλειψη εποχιακών υπαλλήλων στις επιχειρήσεις που ασχολούνται με τον τομέα του Τουρισμού στα νησιά των Κυκλάδων ανέδειξε ο Βουλευτής Κυκλάδων της Νέας Δημοκρατίας, κ. Φίλιππος Φόρτωμας, με αναφορά του που κατέθεσε σήμερα προς τους Υπουργούς Εργασίας και Κοινωνικών Ασφαλίσεων κ. Κωνσταντίνο Χατζηδάκη και Τουρισμού κ. Βασίλειο Κικίλια.

Συγκεκριμένα, ο κ. Φόρτωμας, έθεσε υπόψιν των κ.κ Υπουργών την πρόσφατη επιστολή του Εμποροεπαγγελματικού Συλλόγου Θήρας, στην οποία αναφέρεται η ανάγκη νομοθετικής ρύθμισης, ώστε να παρασχεθεί η δυνατότητα να κληθούν εποχιακοί εργαζόμενοι από χώρες του εξωτερικού, με τη διαδικασία της μετάκλησης, ώστε να αντιμετωπιστεί η έλλειψη που παρατηρείται τα τελευταία χρόνια.

Ο Βουλευτής, με την αναφορά του, εξέθεσε προς τους κ.κ Υπουργούς την ανάγκη διευθέτησης του θέματος, το οποίο, σε συνδυασμό με την συνεχώς αυξανόμενη τουριστική κίνηση, δυσχεραίνει τη λειτουργία των εν λόγω επιχειρήσεων.